BSC-LT/ACAData huggingface dataset:
[ca] OBJECTIUS: Identificar si existeix efectivitat amb l'entrenament visual en la millora de la neuroadaptació en la qualitat de la funció visual en pacients implantats amb lent intraocular multifocal (LIOm). Identificar quin tipus d'entrenaments visuals permeten una transferència en la millora de l'agudesa visual i la sensibilitat al contrast. MÈTODE: S'ha realitzat una cerca bibliogràfica sistemàtica a través de les bases de dades PubMed, Biomed, Core i Europe, seguint la metodologia PRISMA, d'articles científics publicats des de l'any 2000 fins a l'actualitat. DISCUSSIÓ: La neuroadaptació és un mecanisme neural/sensorial que apareix quan un pacient no pot adaptar-se a les noves característiques òptiques de les LIOm. Els efectes visuals secundaris que poden afectar la qualitat de vida dels pacients, limiten l'agudesa visual, apareixen disfotòpsies i enlluernaments, a part de la disminució de la sensibilitat al contrast. Existeixen diferents tipus d'estratègies i exercicis d'entrenaments visuals que permeten una millora de la neuroadaptació i reduir els efectes secundaris d'aquestes lents. CONCLUSIONS: Els entrenaments visuals són efectius si combinem l'entrenament d'aprenentatge perceptiu amb tècniques dicòptiques, especialment amb l'ús de videojocs. No obstant això, són necessaris més estudis per poder tenir més evidència de la seva eficàcia en pacients amb diferents LIOm

[en] OBJECTIVE: To identify whether there is effectiveness with of visual training in the improvement of neuroadaptation on the quality of visual function in patients implanted with multifocal intraocular lenses (IOLs). To identify which types of visual training allow memory transfer of visual acuity and contrast sensitivity. METHOD: A systematic bibliographic search was carried out using the databases PubMed, Biomed, Core and Europe, following the PRISMA methodology, of scientific articles published from 2000 to the present day. DISCUSSION: Neuroadaptation is a neural/sensory mechanism that appears when a patient cannot adapt to the new optical characteristics of IOLs. The visual side effects can affect the quality of life of patients, limiting visual acuity, dysphotopsias and enlluernaments, as well as a decrease in contrast sensitivity. There are different types of strategies and visual training exercises that improve neuroadaptation and reduce the side effects of these lenses. CONCLUSIONS: Visual training is effective if we combine perceptual training with dichoptic techniques, especially with the use of video games. However, more studies are needed to have more evidence of their efficacy in patients with different IOLs.
[ca] La tesi analitza els establiments turístics i vol proposar millores en els processos de producció i gestió energètica dels equipaments turístics. En els darrers anys s'han produït canvis socioambientals, econòmics i legislatius que han provocat un canvi en els edificis, fent que s'estableixin noves estratègies i dissenys en els processos i sistemes de producció energètica.El sector turístic te més de 50 anys d'implantació a les Illes Balears, ja ha arribat a un grau de maduresa suficient per poder ser analitzat i reflexionar sobre el seu futur en l'ús de l'energia. És per aquesta raó que trobar un criteri de tipologies d'hotels i propostes d'innovació en el disseny, la gestió i producció de l'energia pot resultar una eina que serveixi de suport tant als dissenyadors en l'etapa inicial, per a tal de seleccionar l'arquitectura que redueixi els impactes ambientals, com també serveixi a l'administració pública, als usuaris i gestors a l'hora deprendre decisions.

[en] This PhD analyzes the touristic facilities and proposes improvements in the energy process production and management of hotels. During the last years there have been changes related to social, economic, legislation and environment aspects that have produced a change in building designs and the process and energy systems. The tourist sector has more than 50 years in the Balearic Island's and has reached a level of maturity than allows for analysis and rethinking on energy production schemes. For this reason it's important to find a criterion of typologies of hotels and innovate in the design, management and production of energy. This can result a tool to be used to designers in the initial phase, for choose the architecture than reduce more the environment impacts, and be used to the public administration, users and managers for taking correct decisions.
[ca] El següent treball consisteix en l'estudi aerodinàmic de l'aleró posterior d'un vehicle de competició. Es realitzarà una anàlisi aerodinàmica de la geometria en format CAD de l'aleró posterior d'un vehicle que participi en alguna competició automobilística actual o recent, i se n'analitzaran les variables aerodinàmiques, com ara el coeficient d'arrastrament i el Lift, els principals punts conflictius d'estancament o dificultat de pas de l'aire a través de la geometria, i es proposaran canvis en la forma de l'aleró, sigui afegint, traient o modificant parts funcionals d'aquest, amb l'objectiu de millorar-ne el rendiment aerodinàmic general. Es realitzaran simulacions amb software CFD d'elements finits (Computational Fluid Dynamics), per tal de poder comparar i estudiar la geometria original i la modificada en diferents fases d'operació del vehicle. Aquests casos d'estudi seran els mateixos per a les dues fases de la geometria, per tal d'obtenir una comparació ideal, justa i fiable. La idea d'aquest treball serà obtenir una millora en el rendiment aerodinàmic de l'aleró, és a dir, que compleixi amb la seva funció de generar Downforce amb el mínim coeficient de Drag possible. En cas que això no sigui possible, s'estudiarà i analitzarà allò que faci que la geometria inicial presenti un tant bo rendiment aerodinàmic de partida, i també s'estudiarà el per què les modificacions que s'haguessin produït posteriorment no hagin produït millores, o hagin empitjorat els resultats si escau, de l'aleró posterior.

[en] The following work consists of an aerodynamic study of the rear wing of a race car. An aerodynamic analysis of the geometry in CAD format of the rear spoiler of a vehicle that participates in some current or recent car competition will be performed, and the aerodynamic variables, such as drag coefficient and lift, will be analyzed, the main conflicting points of stagnation or difficulty of air passing through the geometry, and changes will be proposed in the geometry of the spoiler, either by adding, removing or modifying functional parts of it, with the aim of improving its overall aerodynamic performance. Simulations will be carried out with CFD software (Computational Fluid Dynamics), in order to be able to compare and study the original geometry and the modified one in different phases of vehicle operation. These case studies will be the same for both stages of geometry, in order to obtain an ideal, fair and reliable comparison. The idea of this work will be to obtain an improvement in the aerodynamic performance of the spoiler, that is to say, that it fulfills its function of generating Downforce with the minimum Drag coefficient possible. If this is not possible, the initial geometry will be studied and an analysis will be carried out to find out what makes it such a good device in terms of aerodynamic efficiency, and it will also be studied why the modifications that have been proposed on the rear spoiler have not produced improvements, or have worsened the results if applicable.
[ca] Per tal de fer front al problema dels residus de plàstic i participar al desenvolupament d'una economia circular en la indústria del cautxú, s'ha proposat la creació de materials amb residus de pneumàtics, anomenats "ground tyre rubber" (GTR), per reforçar el polímer àcid polilàctic (PLA) , un termoplàstic fràgil i de base biològica. La compatibilitat entre aquests dos polímers s'ha optimitzat amb l'ús de cautxú natural (NR) com a tercer component, amb l'objectiu d'encapsular les partícules de GTR. Les mescles han sigut vulcanitzades dinàmicament amb "dicumyl peroxide" (DCP). S'han investigat els efectes dels paràmetres de procés (temps de residència, temperatura de procés) així com els efectes dels paràmetres dels materials (mida de les partícules de GTR, proporció i origen de l'PLA i de el cautxú) sobre les propietats mecàniques de les mescles. Les millors propietats mecàniques s'han obtingut amb l'ús d'una mida de partícules més fines (diàmetre <63 micres) per a cada tipus de mescla amb una base de PLA-GTR, amb o sense NR. A més, el fet de reemplaçar 1/3 de NR per GTR en les mescles ternàries PLA / NR / GTR ha permès augmentar el mòdul elàstic, el límit elàstic, la tenacitat i la resistència a l'impacte fins a una incorporació de 15 wt.% de cautxú reciclat. Els resultats han sigut atribuïts a (i) una encapsulació eficaç que permet una distribució homogènia de les partícules de GTR, (ii) una bona compatibilitat entre el NR i ambdós PLA i GTR (iii) un reforç mecànic a causa del fenomen de cristal·lització induït per deformació de l'NR.

[en] To face the problem of plastic wastes generation and to participate in the development of a circular economy of the rubber industry, the design of materials incorporating waste ground tire rubber (GTR) to toughen the Polylactic Acid (PLA), a brittle biobased thermoplastic, has been proposed. The compatibility between these two polymers was optimized by using natural rubber (NR) as a third component, aiming to encapsulate the GTR particles. The blends were dynamically vulcanized with dicumyl peroxide (DCP) during melt-blending. The effects of the processing parameters (residence time, processing temperature) as well as the material parameters (GTR particles size, PLA and rubber content and origin) on the mechanical properties of the blends were investigated. The finest GTR particles size (diameter <63 µm) was found to render the best tensile properties for all type of PLA-GTR based blend, with or without NR. In addition, the replacement of 1/3 of the NR by GTR in ternary PLA/NR/GTR blends resulted in the improvement of the elastic modulus, the yield strength, the toughness and the impact strength using up to 15 wt.% of wastes rubber. The results were ascribed to (i) an efficient encapsulation allowing a homogeneous distribution of the GTR particles, (ii) a good compatibility of NR with both PLA and GTR and (iii) a mechanical reinforcement due to strain induced crystallization of the NR.
[ca] En el processament d'imatges mèdiques, s'ha utilitzat la 'sparsity' en l'adquisició i reconstrucció d'imatges MRI, en l'eliminació del soroll d'imatges i en el reconeixement de cares entre altres. L'objectiu d'aquesta tesi és avaluar si l'explotació de la 'sparsity' és una propietat desitjable en el registre d'imatges del tumor cerebral. Amb aquesta finalitat, en aquesta tesi es consideren l'efecte de massa tumoral i l'infiltració de tumor com a dos efectes de creixement de tumors diferents. En el registre d'imatges no rígides basades en l'intensitat, un problema d'optimització s'ha de definir via la minimització d'una funció de cost, amb respecte els paràmetres de la transformació. Aquesta funció de cost consisteix amb un terme de dissimilitud entre les imatges que són registrades, i un terme addicional que regularitza la transformació. Dins d'aquesta tesi, es construeixen el terme de dissimilitud norma L1-modificada i el terme de regularització L1-modificat. Comparem el rendiment de differents algoritmes que combinen la contribució d'aquests dos termes amb el terme de dissimilitud norma L2 i el terme de regularització de difusió, per a tres models de transformacions diferents. Els mètodes són provats amb imatges MR simulades de tumors cerebrals i la validació dels registres és via el càlcul de dues distàncies de dissimilitud entre el camp de deformació obtingut i un 'ground truth' simulat. Els resultats mostren que els algoritmes que utilitzen la regularització L1-modificat i la dissimilitud norma L2 recuperen la transformació del tumor. Mentre que algoritmes que utilitzen la norma L1-modificada com a mesura de dissimilitud tan sols ho fan en situacions puntuals.

[en] In medical imaging, sparsity has been used in the acquisition and reconstruction of MRI images, image denoising and face recognition among others. The aim of this thesis is to assess whether exploiting sparsity is a desirable property in the problem of brain tumor image registration. To this end, we consider tumor mass effect and tumor infiltration as two different tumor growing effects. In intensity-based nonrigid image registration, an optimization problem is defined by the minimization of a cost function with respect to the transformation parameters. This cost function consists of a dissimilarity term between the images being registered and a term that regularizes the transformation. Within this thesis, a modified L1 norm dissimilarity measure and a modified L1 regularization term are constructed. We compare the performance of different algorithms that combine these contributions with an L2 norm dissimilarity measure and diffusion regularizer for three different transformation models. Methods are tested on simulated brain tumor MR images and the validation of the registration is done by computing two dissimilarity distances between the deformation field obtained and a simulated ground truth. Results show that algorithms that use the modified L1 regularizer and a L2 dissimilarity measure recover the deformation of the tumor, while algorithms that use the modified L1 norm dissimilarity measure in some situations do not.
[ca] Aquest treball tracta de la configuració, tant del "hardware" com del "software" d'un Genesis GEN 3t, un aparell d'adquisició de dades i senyals sobre motors elèctrics. L'objectiu principal és realitzar les connexions i entendre el seu programari de manera que es puguin realitzar les gravacions dels assajos. Mitjançant dos motors elèctrics connectats en línia es controlarà la velocitat i el parell motor que apliquen mentre que el Genesis calcularà les potències i les eficiències generades. Per fer-ho s'utilitzarà un banc per muntar els motors, sensors de temperatura, una cambra climàtica, un torquímetre , un tacòmetre, unes fonts per alimentar els motors, un ordinador i un acoblament per unir els dos motors entre si. Posteriorment s'hauran de realitzar les connexions per a que el Genesis pugui rebre les dades i les pugui enregistrar. Un cop realitzades les connexions es configurarà el programa que utilitza el Genesis per fer les gravacions de la manera desitjada i es realitzaran unes corbes de parell-velocitat i de potència i un mapa d'eficiències. Finalment es realitzarà un procediment per tractar que sigui més fàcil de posar-lo en marxa i utilitzar-lo.

[en] This project is about the configuration, both hardware and software, of a Genesis GEN3t, a device for data acquisition and signal processing on electric motors. The main objective is to establish the connections and understand its software so that the recordings of the tests can be carried out. By using two electric motors connected in line, the motor speed and torque they apply will be controlled, while the Genesis will calculate the generated powers and efficiencies. To do this, a motor bench, temperature sensors, a climatic chamber, a torque meter, a tachometer, power sources to supply the motors, a computer, and a coupling to connect the two motors together will be used. Subsequently, the connections will have to be made so that the Genesis can receive and record the data. Once the connections are made, the program used by the Genesis will be configured to perform the desired recordings, including torque-speed curves, power curves, and an efficiency maps. Finally, a procedure will be implemented to make it easier to start up and use the system.
[ca] L'objectiu d'aquest treball és el desenvolupament d'una balisa intel·ligent i d'una eina capaç de connectar-s'hi mitjançant Bluetooth, per tal de realitzar el manteniment i poder modificar certs paràmetres d'aquesta. Per a això, s'utilitzen dos Arduinos, mòduls de Bluetooth i es confeccionarà mitjançant SolidWorks el disseny de l'eina i de la nova balisa. A més, també es pretén fer el disseny de la balisa de manera que sigui fàcil l'intercanvi del bombeta que duu a l'interior, i perquè es faci l'intercanvi mitjançant l'ús d'un dron. La realització d'aquest projecte implica conèixer el funcionament conjunt dels Arduinos i els mòduls de Bluetooth, juntament amb els perifèrics que hi participen com podrien ser els servomotors, solenoides i transistors. També és important un profund coneixement de les normatives i reglamentacions que giren al voltant de les balises lluminoses i la utilització de drons per a ús professional a la ciutat de Barcelona. Com a objectiu final, es busca concloure si els components ja nomenats i el disseny mecànic final són adequats per establir una connexió fiable entre mòduls i que s'aconsegueixi fer el manteniment de la bombeta interna de la balisa, utilitzant el prototip de l'eina desenvolupada, de cara a poder realitzar la funció de manteniment en el món real.

[en] The objective of this work is the development of a smart beacon and a tool capable of connecting to it via Bluetooth, in order to carry out maintenance and modify certain parameters of the beacon. For this purpose, two Arduinos, Bluetooth modules, and the design of the tool and the new beacon will be created using SolidWorks. Additionally, the aim is to design the beacon in such a way that it allows for easy replacement of the internal light bulb, and for this replacement to be done using a drone. The execution of this project requires understanding the combined operation of Arduinos and Bluetooth modules, along with the peripherals involved, such as servomotors, solenoids, and transistors. A deep understanding of the regulations surrounding luminous beacons and the use of drones for professional purposes in the city of Barcelona is also important. The final goal is to determine whether the mentioned components and the final mechanical design are suitable for establishing a reliable connection between modules, and if the maintenance of the internal beacon bulb can be performed using the developed tool prototype, with the potential to carry out this maintenance function in real-world applications.
[ca] L'any 2020 ha estat marcat per la pandèmia mundial de la COVID-19, una malaltia respiratòria provocada pel SARS-CoV-2, un Coronavirus originat a la Xina. Aquesta malaltia ha suposat canviar completament l'estil de vida de la població, incloent-hi confinaments domiciliaris, quarantenes, l'ús obligatori de mascaretes i restriccions de mobilitat i socials. A mesura que avançava la pandèmia, la velocitat de transmissió del virus ha anat variant, fet que ha provocat diverses relaxacions de les restriccions imposades. Malgrat tot, el virus continua present en la societat i és necessari controlar els contagis, sobretot mentre dura la campanya de vacunació. Un dels factors claus per controlar la propagació del virus és la traçabilitat de contactes estrets, la qual consisteix a determinar les persones que han estat en contacte amb un positiu i que es poden haver contagiat. Per aquest motiu, els òrgans governamentals han desenvolupat aplicacions per a dispositius mòbils, juntament amb Google i Apple, que permeten detectar si una persona ha tingut alguna interacció amb un positiu. Malgrat tot, aquestes no han tingut una bona acollida en la societat. En aquest projecte s'analitza el mètode que utilitzen aquestes aplicacions per detectar els contactes estrets i es proposa una manera alternativa mitjançant grups d'usuaris prèviament definits, anomenats xarxes de contactes. En concret, es desenvolupa una aplicació per a dispositius Android que realitza la traçabilitat de contactes estrets i una aplicació web per mostrar informació de les dades recollides de forma anònima.

[en] The year 2020 has been marked by the COVID-19 Global Pandemic, a respiratory disease caused by SARS-CoV-2, a Coronavirus originating in China. The disease has completely changed the lifecycle of the population, including home confinements, quarantines, compulsory use of face masks, and mobility and social restrictions. As the pandemic progressed, the virus speed transmission has varied, which had led to several relaxations of the imposed restrictions. However, the virus is still present in society, and it is necessary to control the infections, especially during the vaccination campaign. One of the critical factors in controlling the spread of the virus is close contact tracing, which involves determining people who have been in contact with a positive and who may have been infected. For this reason, governmental institutions have developed applications for mobile devices, along with Google and Apple, that can detect if any person has had an interaction with a positive. However, this has not been well received in society. This project analyses the method used to detect close contacts and suggests an alternative way with pre-defined user groups called contact networks. Specifically, an application is developed for Android devices that perform the traceability of close contacts and a web application to display statistics of the data collected anonymously.
[ca] En aquest treball es pretén donar a conèixer l'existència de la reutilització potable indirecta (aquella que no està planificada) a les conques internes de Catalunya. Per fer-ho, es fa una anàlisi probabilístic sobre el grau de reutilització que una unitat de volum experimenta des de la capçalera d'un riu fins a la desembocadura. S'han escollit 4 dels rius més representatius de les conques internes de Catalunya i s'ha analitzat cadascun d'ells en un any sec, un any mitjà i un any humit, estudiant al mateix temps la variació estacional per la qual es veuen afectats els seus cabals i com aquesta variació afecta directament el grau de reutilització de les seves aigües. Els resultats de l'estudi revelen que el grau de reutilització en alguna de les conques de Catalunya és elevat, a més a més, demostren com els efectes climatològics repercuteixen notablement sobre la RPI. Aquests resultats han de servir per conscienciar i documentar la millora significativa que suposa la reutilització planificada dels efluents depurats dins de la gestió integral dels recursos hídrics de la regió.

[en] The aim of this paper is to make known the existence of indirect drinking reuse (that which is not planned) in the internal basins of Catalonia. A probabilistic analysis of the degree of reuse is carried out for a unit volume that runs form the head of a river to the mouth. Four of the most representative rivers of the internal basins of Catalonia have been chosen and each of them has been analyzed for a dry year, an average year and a wet year, studying the seasonal variation too and how this variation directly affects the degree of reuse of its waters. The results of the study reveal that the degree of reuse in some of the basins of Catalonia is high. Also, show how the climatological effects have a notable impact on the RPI. These results should serve to document and raise awareness the significant improvement that the planned reuse of treated effluents represents within the comprehensive management of the region's water resources.